CELEX: 62011CN0615
Language: et
Date: 2011-11-29 00:00:00
Title: Kohtuasi C-615/11 P: Euroopa Komisjoni 29. novembril 2011 esitatud apellatsioonkaebus Üldkohtu (viies koda) 29. septembri 2011 . aasta otsuse peale kohtuasjas T-442/07: Ryanair Ltd versus Euroopa Komisjon, keda toetab Air One SpA

3.3.2012   
            
            
               ET
            
            
               Euroopa Liidu Teataja
            
            
               C 65/4
            
         Euroopa Komisjoni 29. novembril 2011 esitatud apellatsioonkaebus Üldkohtu (viies koda) 29. septembri 2011. aasta otsuse peale kohtuasjas T-442/07: Ryanair Ltd versus Euroopa Komisjon, keda toetab Air One SpA
   (Kohtuasi C-615/11 P)
   2012/C 65/08
   Kohtumenetluse keel: inglise
   
      Pooled
   
   
      Apellant: Euroopa Komisjon (esindajad: L. Flynn, D. Grespan ja S. Noë)
   
      Teised menetlusosalised: Ryanair Ltd, Air One SpA
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu (viies koda) 29. septembri 2011. aasta otsus, millest komisjonile teatati 30. septembril 2011, kohtuasjas T-442/07: Ryanair Ltd vs. Euroopa Komisjon, kuivõrd selle otsusega tuvastati, et Euroopa Ühenduste Komisjon rikkus talle EÜ asutamislepingust tulenevaid kohustusi, jättes vastu võtmata otsuse 100 Alitalia töötaja üleviimise kohta, mille üle kaevati kirjas;
            
         
               —
            
            
               jätta rahuldamata nõue tuvastada, et Euroopa Ühenduste Komisjoni tegevusetus, kui ta jättis vastu võtmata otsuse 100 Alitalia töötaja üleviimise kohta, mille üle kaevati 16. juuni 2006. aasta kirjas Ryanair Ltd-lt komisjonile;
            
         
               —
            
            
               mõista kohtukulud välja Ryanair Ltd-lt;
            
         
               —
            
            
               teise võimalusena
               
                           —
                        
                        
                           saata asi tagasi Üldkohtusse uuesti läbivaatamiseks;
                        
                     
                           —
                        
                        
                           teha otsus esimese ja teise astme kohtukulude osas hiljem.
                        
                     
         
      Väited ja peamised argumendid
   
   Apellant väidab, et vaidlustatud kohtuotsus tuleb tühistada, kuna:
   
               —
            
            
               määruse (EÜ) nr 659/1999 (1) artikli 10 lõiget 1 ja artikli 20 lõiget 2 tõlgendati vääralt. Üldkohus rikkus õigusnormi, kui ta tõi välja kriteeriumid, mille alusel määratakse kindlaks, kas komisjonile on väidetava ebaseadusliku abi kohta antud teavet või esitatud kaebus;
            
         
               —
            
            
               Ryanairi 16. juuni 2006. aasta kirja õiguslikul kvalifitseerimisel tehti viga. Üldkohus järeldas, et komisjon oli 16. juuni 2006. aasta kirja näol saanud kaebuse või teavet väidetava ebaseadusliku abi kohta. Komisjon leiab, et seda tehes rikkus Üldkohus õigusnormi, tulenevalt selle kirja väärast kvalifitseerimisest;
            
         
               —
            
            
               rikuti õigusnormi, uurides seda, kas komisjonil oli EÜ artikli 232 tähenduses tegutsemiskohustus, viidates määruse (EÜ) nr 659/1999 artikli 20 lõikele 2.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT 1999 L 83, lk 1; ELT eriväljaanne 08/01, lk 339).